Eile oli päris tihe päev, nimelt otsustasid kaks inimest meie agentuuris, et nad lähevad minema. Üks booker Su ja meie mänedžer Ju ja siis meil oli selle auks õhtusöök. Põhimõtteliselt nagu ma aru sain, siis see töö oli neile emotsionaalselt väga raske, kuna  nad elavad väga raskelt üle igakord, kui modellid ära lähevad. Ma ei ole kunagi varem mõelnud selle peale, et agentuuris olevatele inimestele võib see ka raske olla, aga see agentuur on siin nagu suur perekond ja kõik saavad nii hästi läbi ja suhtlevad omavahel nii vabalt, et ma ei imesta tegelikult. Igatahes me tahtsime neile midagi hüvastijätuks teha ja siis mina ja Ka joonistasime neile kaarti ja A ja K käisid poes ja ostsid neile šokolaaditordi. Aga meil läks kuidagi eriti kiireks sellega, aga saime  valmis.